La perversión del sistema de contabilidá nusu pue llegar a estremos insólitos. Yel casu del pergrave terremotu de 1994 en Kobe (Xapón). Daquién con autoridá agoró un impautu positivu cola reconstrucción de la zona de Kobe nel productu interior brutu xaponés. Al cabu de pocos díes empezó a xubir la bolsa de Tokiu. Tenemos un sistema de midida col que podemos afirmar que ye bono pa la economía quhaya estroces. Por exemplu, los accidentes de tráficu tienen globalmente un impautu positivu na economía del país, yá que dan trabayu a aseguradores, a mecánicos, a médicos, a funeraries, etc.